open-index/open-wikipedia-markdown huggingface dataset:
ராஜ்பிப்லா

**ராஜ்பிப்லா** (Rajpipla), இந்தியாவின், குஜராத் மாநிலத்தின் நர்மதா மாவட்டத்தின் நிர்வாகத் தலைமையிடம் மற்றும் ஒரு நகராட்சி மன்றம் ஆகும். முன்னாளில் இது ராஜ்பிப்லா நாட்டின் தலைநகராக விளங்கியது. இந்நகரம் முன்னர் ராஜ்பிப்லா இராச்சியத்தின் தலைநகராக இருந்தது.

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி ராஜ்பிப்லா நகர மக்கள் தொகை 54,923 ஆகும். அதில் ஆண்கள் 51%, பெண்கள் 49% ஆகும். எழுத்தறிவு விகிதம் 97% ஆகும். குஜராத் மாநிலத்தில் அதிக எழுத்தறிவு கொண்ட நகராகும்.

## மேற்கோள்கள்


## வெளி இணைப்புகள்
* Shri-Harsiddhi-Mataji-Temple
*Genealogy of the Rajpipla house
*Rajpipla - Princely State
* Open library resource 
* Playne, Somerset; Solomon, R. V. ; Bond, J. W.; Wright, Arnold; Indian States
*Rajpipla State Post - Postal History of Rajpipla State

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:நர்மதா மாவட்டம்
போட்டாத்

**போட்டாத்** (Botad) ()  இந்தியா, குஜராத் மாநிலத்தின், போட்டாத் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். போட்டாத், அகமதாபாத்திலிருந்து 170 கி. மீ., தொலைவிலும், சுரேந்திரநகரிலிருந்து 90 கி. மீ., தொலைவிலும் அமைந்துள்ளது.
2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை 1,30,302 ஆக உள்ளது.

சௌராஷ்டிர தீபகற்பத்திற்கு செல்லும் நுழைவு வாயிலாக போட்டாத் நகரம் அமைந்துள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை  1,30,302 (ஆண்கள் 67,778 மற்றும் பெண்கள் 62,524). எழுத்தறிவு பெற்றவர்கள் 94,563 (ஆண்கள் 53,275 மற்றும் பெண்கள் 41,288). எழுத்தறிவு விகிதம்  83.21% ஆகும். பாலின விகிதம் 1000 ஆண்களுக்கு 922 பெண்கள் என்ற அளவில் உள்ளனர். ஆறு வயதிற்குட்பட்ட குழந்தைகள் 16,654 ஆக உள்ளனர்.

## பொருளாதாரம்
பருத்தி வேளாண்மை, வைரங்களுக்கு பட்டைத் தீட்டல் முக்கிய தொழில்களாகும்.

## போக்குவரத்து வசதிகள்
தொடருந்து இருப்புப் பாதைகள், சாலைகள் மாநிலத்தின் அனைத்து பகுதிகளையும் இணைக்கிறது.

## மேற்கோள்கள்


பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:போட்டாத் மாவட்டம்
இரண்டாம் நீதிமார்கன்

**இரண்டாம் நீதிமார்கன்**(907–921) என்பவன் ஒரு கங்க மன்னனாவான்

## நுளம்பருடன் போர்

கங்கர்களுக்கு அடங்கிய சிற்றரசர்களாக நுளம்பர்கள் ஆண்டுவந்தனர்.  நுளம்ப மன்னன் மகேந்திரன் காலத்தில் கங்கர்களின் மேலாட்சியை ஏற்க மறுத்து தங்களது சுயாட்சியை அறிவித்தனர் இவர்களுக்குப் பல்லவர்களின் ஆதரவும் இருந்தது. பாணர்களை வென்றனர்.தங்களது எல்லையைத்  தர்மபுரியிலிருந்து தொண்டை நாடுவரை விரிவாக்கினர். இறுதியில் நீதிமார்கனுக்கும் மகேந்திரனுக்கும் நடந்த போரில் மகேந்திரனை நீதிமார்கன் கொன்றான்.

## மேற்கோள்

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
வியாரா

**வியாரா** (Vyara), இந்தியா, குஜராத் மாநில, தபி மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும்.

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, வியாரா நகர மக்கள் தொகை 36,123 ஆகும்.. எழுத்தறிவு விகிதம் 74%. ஆறு வயதிற்குட்பட்ட குழந்தைகள் மொத்த மக்கட்தொகையில் 11% விழுக்காடாக உள்ளனர்.

## வரலாறு
வியாரா நகரம், கெயிட்வாட் மன்னர் குலத்தினரால் 1721 முதல் 1949ஆம் ஆண்டு வரை ஆளப்பட்டு வந்தது.

## மேற்கோள்கள்


பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:தபி மாவட்டம்
லூனாவடா

thumb | வலது | மகிசாகர் மாவட்ட நீதிமன்றம்
**லூனாவடா** (Lunavada  or  Lunawada), இந்தியா, குஜராத் மாநிலத்தின் மகிசாகர் மாவட்டத்தின் நிர்வாகத் தலைமையிடம் மற்றும் நகராட்சியாகும். இது லூனாவாடா சமஸ்தானத்தின் தலைநகராக இருந்தது. லூனேஸ்வரர் எனும் சிவன் கோயிலின் பெயரால் இந்நகர் அழைக்கப்படலாயிற்று. லூனாவடா நகர் பனம் ஆறு, வசந்த சாகர், கிருஷ்ணன் சாகர், கங்கா, வேரி, மகிசாகர், தார்கோலி முதலிய ஏரிகளால் சூழப்பெற்றது.

## வரலாறு
லூனாவடா நகரம், பிரித்தானி இந்திய அரசு காலம் வரை ராஜபுத்திர சோலாங்கி குல மன்னர்களால் ஆளப்பட்டது. .

## பொருளாதாரம்
நிலக்கடலை மற்றும் எண்ணெய் வித்துக்கள் அதிகம் பயிரிடப்படுகிறது. எண்ணெய் பிழியும் ஆலைகள் அதிகம் கொண்டது.
## இதனையும் காண்க
* லூனாவாடா சமஸ்தானம்

## மேற்கோள்கள்

* Bruce Colin.R. Deyell, John. S, Rhodes Nicholas, Spengler Wlliam.f. The Standard Guide to South Asian Coins and Paper Money since 1556 AD, Krause Publications Wisconsin USA 1981

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:மகிசாகர் மாவட்டம்
புத்தம் புது பயணம்

***புத்தம் புது பயணம்*** 1991 ஆவது ஆண்டில் கே. எஸ். ரவிக்குமார் இயக்கத்தில் வெளியான ஒரு தமிழ்த் திரைப்படமாகும். ஆர். பி. சௌத்ரி தயாரித்த இத்திரைப்படத்தில் ஆனந்த் பாபு, விவேக், சின்னி ஜெயந்த் ஆகியோர் முக்கிய கதாபாத்திரங்களில் நடித்திருந்தனர். சௌந்தர்யன் இசையமைத்த இத்திரைப்படம் 1991 நவம்பர் 22 அன்று வெளியானது.  இப்படம் தெலுங்கில் *சிரஞ்சீவுலு* என்ற பெயரில் மீளுருவாக்கம் செய்யப்பட்டது.

## கதைச் சுருக்கம்
விவேக் (விவேக்), நாராயணன் (சின்னி ஜெயந்த்), கண்ணன் (கண்ணன்) மூவரும் ஒரு மருத்துவமனையில் சிகிச்சை பெற்று வருகின்றனர். அந்த ஊரின் பெரிய தொழிலதிபரின் மகனான பாபுவும் (ஆனந்த் பாபு) இவர்கள் தங்கியிருக்கும் மருத்துவமனைக்கு வந்து இவர்களது அறையிலேயே தங்குகிறார். இவர்கள் நால்வருக்கும் ரத்தப் புற்றுநோய் இருப்பதால் இவர்கள் இன்னும் சில மாதங்களே உயிரோடு இருக்க முடியும் என்பதை அறிந்து கொள்கின்றனர். அவர்கள் நால்வரும் நல்ல நண்பர்களாக ஆகிறார்கள். அவர்கள் மருத்துவமனையை விட்டு வெளியேறி, சிவலிங்கத்தின் (கே. எஸ். ரவிக்குமார்) பிடியில் இருக்கும் ஒரு கிராமத்தை அடைகிறார்கள். சிவலிங்கத்தின் பிடியில் இருந்து அந்த கிராமத்து மக்களை காப்பாற்றினார்களா அவர்கள் மரணத்தின் பிடியில் இருந்து தப்பினார்களா என்பதே இப்படத்தின் இறுதிக் காட்சியாகும்.

## நடிகர்கள்
*ஆனந்த் பாபு - பாபு 
*விவேக் - விவேக் 
*சின்னி ஜெயந்த் - நாராயணன் 
*சூப்பர்குட் கண்ணன் - கண்ணன்
*கே. எஸ். ரவிக்குமார் - சிவலிங்கம் 
*சித்தாரா
*சுகுமாரி
*சுலக்சனா - சிவலிங்கத்தின் மனைவி 
*லூஸ் மோகன் - மனநிலை சரியில்லாதவர் 
*குமரிமுத்து - ஆறுமுகம்
*நாகேஷ் - மருத்துவர்

## பாடல்கள்
இப்படத்தில் இடம்பெற்ற பாடல்களை எழுதி இப்படத்திற்கு இசையமைத்தவர் சௌந்தர்யன் ஆவார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சௌந்தர்யன் இசையமைத்த திரைப்படங்கள்
பகுப்பு:குமரிமுத்து நடித்த திரைப்படங்கள்
சோட்டா உதய்பூர்

thumb | வலது
**சோட்டா உதய்பூர்** (Chhota Udaipur), இந்தியா, குஜராத் மாநிலத்தின் சோட்டா உதய்பூர் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். பிரித்தானிய இந்திய அரசு காலம் வரை, இது மன்னராட்சி நாடாக இருந்தது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, சோட்டா உதய்பூர் நகர மக்கள் தொகை 27,165 ஆகும். . ஆண்கள் 51%; பெண்கள் 49%ஆக உள்ளனர். எழுத்தறிவு விகிதம் 69 விழுக்காடாக உள்ளது.

## மேற்கோள்கள்


பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சோட்டா உதய்பூர் மாவட்டம்
சோதனை ஒலிப்பியல்

**சோதனை ஒலிப்பியல்** *(Experimental phonetics)* என்பது பேச்சொலி மற்றும் மனிதப் பேச்சின் அலகுகள்  முதலானவற்றை அறிவியல் முறைப்படி ஆராயும் அறிவியல் துறையின் ஒரு கிளையாகும். இந்த அறிவியல் துறை ஒலிப்பியலின் அடிப்படை முறைகளான உச்சரிப்பு ஒலியியல், பெளதிக ஒலியியல், கேட்பொலியியல் ஆகிய ஆராயும் முறைகளைப் பற்றிப் பேசுகிறது. மேலும், மாதிரிப்படிவ வரன்முறை சார்ந்த ஒலிப்பியலை புத்தாய்வு செய்து அறிய உதவும் பகுப்பு ஒலிப்பியல் மற்றும் மீபகுப்பு ஒலிப்பியல் பிரிவுகளில் இச்சோதனை ஒலிப்பியல் முறை பயன்படுகிறது. இவற்றோடு, ஒலிப்பியல் கோட்பாடுகள் மற்றும் கருதுகோள்களைச் சோதித்து அவற்றை ஆதரிக்கவோ அல்லது நிராகரிக்கவோ இம்முறை பயன்படுகிறது.

## இவற்றையும் காண்க
* ஒலிப்பியல்
* பேச்சுச் செயலாக்கம்

## வெளிப்புற இணைப்புகள்
*Experimental Phonetics Encyclopædia Britannica
*Experimental Phonetics Bibliography 

பகுப்பு:மொழியியல்
பகுப்பு:ஒலிப்பியல்
லில்லியன் டி வால்டு

**லில்லியன் டி வால்டு** (Lillian D. Wald மார்ச் 10, 1867-செப்டம்பர் 1, 1940)என்பவர் ஒரு அமெரிக்கச் செவிலி, மனித நேய ஆர்வலர், அமெரிக்கன் கம்யூனிட்டி நர்சிங் அமைப்பின் நிறுவனர். பெண்களின் முன்னேற்றம், பெண் தொழிலாளர் உரிமைகள், குழந்தைத் தொழிலாளர் முறை ஒழிப்பு, குழந்தைக் கல்வி ஆகியவற்றுக்காக தன் வாழ்க்கையை அர்ப்பணித்தவர்

## வாழ்க்கையும், கல்வியும்

இவர் அமெரிக்காவின் ஓஹியோ மாநிலத்தில் ஜெர்மனியின் யூதக் குடும்பத்தில் பிறந்தார்.
இவர் படிப்பில் சிறந்து விளங்கினார். பிரெஞ்ச், ஜெர்மானிய மொழிகள் கற்றார். 1891-ல் நியூயார்க் செவிலியர் பயிற்சிப் பள்ளியில் பட்டம் பெற்றார். பிறகு மகளிர் மருத்துவக் கல்லூரியில் பணிபுரிந்தார்.

## செவிலியராக

1893இல் மருத்துவக் கல்லூரியில் இருந்து வெளியேறி, தனது சமூகத்தைச் சேர்ந்தவர்களுக்கு உதவ முடிவு செய்தார். ஏழை மக்களுக்கு செவிலியர் வகுப்புகள் எடுத்தார். செவிலியராகப் பணிபுரிந்தார். ஹென்றி ஸ்ட்ரீட் செட்டில்மென்ட் என்ற அமைப்பை உருவாக்கினார். இவரது சேவைகளை அறிந்த யூதக் கொடையாளி ஒருவர், ஏழை ரஷ்ய யூதர்களுக்கு மேலும் சிறந்த சேவை செய்ய அனைத்து உதவிகளையும் ரகசியமாக வழங்கினார்.

1906-ல் இந்த அமைப்பில் 27 செவிலியர்கள் பணிபுரிந்தனர். பகுதி நேரமாக வந்து சேவை செய்யும் செவிலியர்கள் எண்ணிக்கை தொடர்ந்து அதிகரித்தது. பின்னாளில் இது ‘விசிட்டிங் நர்ஸ் சர்வீஸ் ஆஃப் நியூயார்க்’ என்ற அமைப்பாக விரிவடைந்தது.

## செவிலியர் அமைப்பு

அரசுப் பள்ளியில் செவிலியர் பயிற்சி அளிக்க வேண்டும் என்ற இவரது யோசனையின் விளைவாக ‘நியூயார்க் போர்டு ஆஃப் ஹெல்த்’ என்ற அமைப்பு நிறுவப்பட்டது. இதுதான் உலகின் முதல் பொது செவிலியர் அமைப்பு. பொதுச் சுகாதார செவிலியருக்கான தேசிய அமைப்பின் முதல் தலைவராக நியமிக்கப்பட்டார். செவிலியருக்கான காப்பீட்டுத் திட்டத்தை அறிமுகப்படுத்தினார். தேசிய சுகாதாரக் காப்பீட்டுத் திட்டத்தைப் பரிந்துரை செய்தார். கொலம்பியா பல்கலையில் செவிலியர் கல்லூரி தொடங்க உதவினார்.

## பிறபணிகள்

பெண்களுக்கான தொழிற்சங்கம் தொடங்க உதவினார். அதன் நியூயார்க் நகர அமைப்பின் நிர்வாகக் குழு உறுப்பினராகப் பணியாற்றினார். பல நாடுகளுக்கும் சென்று மனிதநேயப் பணிகளில் நாட்டம் செலுத்தினார். குழந்தைத் தொழிலாளர்களின் பாதுகாப்பு, கல்வியை மேம்படுத்தும் தேசிய அமைப்பின் தலைவராக இருந்தார். கறுப்பின தேசிய முன்னேற்றக் கூட்டமைப் பின் நிறுவன உறுப்பினரானார்.

## எழுத்துப்பணி

தனது பணிகள் குறித்து ‘தி ஹவுஸ் ஆஃப் ஹென்றி ஸ்ட்ரீட்’, ‘விண்டோஸ் ஆன் ஹென்றி ஸ்ட்ரீட்’ என்ற 2 புத்தகங்களை எழுதினார்.

சிறந்த அமெரிக்கக் குடிமக்களுக்கான ‘ஹால் ஆஃப் ஃபேம்’ அரங்கில் இவரது சிலை வைக்கப்பட்டது. 1922-ன் தலைசிறந்த 12 பெண்களில் ஒருவர் இவர் என்று நியூயார்க் டைம்ஸ் நாளிதழ் புகழாரம் சூட்டியுள்ளது. லிங்கன் பதக்கம் உட்பட பல பரிசுகள், விருதுகள் பெற்றுள்ளார்.

## இறப்பு
லில்லியன் வால்டு தனது 73 வது வயதில் (1940) மரணமடைந்தார்.

## மேற்கோள்

பகுப்பு:1940 இறப்புகள்
பகுப்பு:1867 பிறப்புகள்
பகுப்பு:அமெரிக்க செவிலியர்
மோர்பி

**மோர்பி** (Morbi or Morvi), இந்தியா, குஜராத் மாநிலத்தின் மோர்பி மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். இந்நகரம் மச்சு ஆற்றாங்கரையில், சௌராஷ்டிர தீபகற்பத்தில் அமைந்துள்ளது. இது ராஜ்கோட் நகரத்திலிருந்து 60 கி. மீ., தொலைவில் உள்ளது.

இந்நகரத்தில் மச்சு ஆறு பாய்கிறது. பருத்தி, தானியங்கள் முக்கிய வேளாண்மைப் பயிர்களாகும்.

ராஜபுத்திர ஜடேஜா மன்னர் குலத்தினர் இந்நகரை தலைநகராகக் கொண்டு, இந்தியா விடுதலைக்கு முன் வரை ஆண்டனர். ..

## பொருளாதாரம்
மோர்பி நகரம், இந்தியாவின் பீங்கான் பொருட்கள் உற்பத்தியில் 70 விழுக்காடும், உலக அளவில் 5 விழுக்காடும் கொண்டுள்ளது. . இந்தியாவில் தயாரிக்கப்படும் சி எப் எல் மின் விளக்குகள் உற்பத்தியில் 80 விழுக்காடு வரை மோர்பி நகரத்தில் உற்பத்தி செய்யப்படுகிறது. மோர்பி, சுவர் கடிகார உற்பத்தியில் முன்னிலை வகிக்கிறது.

## போக்குவரத்து வசதிகள்
தேசிய நெடுஞ்சாலை எண். 8ஏ மற்றும் மாநில நெடுஞ்சாலை எண். 7, குஜராத் மாநிலத்தின் பிற பகுதிகளை, மோர்பி நகரத்துடன் இணைக்கிறது.
## மோர்பி அணை

## மச்சு ஆற்றின் தொங்கு பாலம் விபத்து

30 அக்டோபர் 2022 அன்று சாத் பூஜையின் போது மோர்பி நகரத்தின் மச்சு ஆற்றின் குறுக்கே கட்டப்பட்ட தொங்கு பாலம் அறுந்து விழுந்ததால், தொங்கு பாலத்தில் நின்றிருந்த 140 மேற்பட்டோர் பலியானர்கள்.

## மேற்கோள்கள்

## வெளி இணைப்புகள்

பகுப்பு:குஜராத் மாநிலத்திலுள்ள ஊர்களும் நகரங்களும்
மோர்பி மாவட்டம்
கேரளபுரம்

**கேரளபுரம்** திருவிதாங்கோட்டிற்கும், தக்கலைக்கும் இடைப்பட்ட ஒரு சிறிய கிராமம் ஆகும். இங்கிருக்கும் சிவன் கோவிலிலுள்ள விநாயகர் கோவில் தனிச்சிறப்பு உடையது. இங்குள்ள விநாயகர் சிலை சந்திரகாந்தக் கல்லால் உருவாக்கப்பட்டது. இவ்விநாயகர் மாசி மாதம் முதல் ஆடி மாதம் வரை (உத்தராயண காலம்) வெண்மையாகவும், ஆவணி மாதம் முதல் தை மாதம் வரை (தட்சிணாயண காலம்) கருமையாகவும் காட்சியளிக்கும். இங்கிருக்கும் கிணற்று நீரும் நிறம் மாறும். சரசுவதி பூசையின் போது பத்மனாபபுரத்தில் இருந்து வரும் சரசுவதி சிலையை இங்கு வைத்து பூசை செய்தே திருவனந்தபுரத்திற்கு கொண்டு செல்வர்.

பகுப்பு:கன்னியாகுமரி மாவட்டத்திலுள்ள கிராமங்கள்
தாமரைக் கால்

thumb|right|alt=Black and white photograph of a sitting Chinese woman with pointy squished feet|கட்டப்பட்ட கால்களுடன் சீனப் பெண்.

**தாமரைக் கால்** ("Lotus feet") அல்லது **கால் கட்டுதல்**  (*Foot binding*) என்பது இளமங்கையரின் கால்களை மேலும் வளராதிருக்க மிகுந்த வலியேற்படும்வண்ணம் இறுகக் கட்டும் வழக்கத்தைக்  குறிக்கின்றது.  சீனப் பேரரசில் 10ஆவது அல்லது 11ஆவது நூற்றாண்டுகளில் உயர்நிலை அரசவை நடனக் கலைஞர்களிடம் இப்பழக்கம் துவங்கியிருக்கலாம். இவ்வழக்கம்  சொங் அரசமரபு காலங்களில் அனைவரிடமும் பரவத் தொடங்கியது. காலைக் கட்டிக் கொள்ளுதல் ஓர் உயர்நிலைப் பண்பாக கருதப்படலாயிற்று. கால்களைப் பயன்படுத்தி வேலை செய்யத் தேவையில்லாத உயர்குடி மக்களிடையே மிகவும் புகழ் பெற்றிருந்தது. சீனப் பண்பாட்டில் அழகுக்குரிய அடையாளமாக இது ஏற்கப்பட்டது.

1664இல் மஞ்சூ பேரரசர் காங்சி இதற்குத் தடை விதிக்க முயன்று தோல்வியுற்றார். 1800களில் (19ஆவது நூற்றாண்டு), சீன சீர்திருத்தக்காரர்கள் இந்த வழக்கத்திற்கு எதிராக குரல் கொடுத்தனர்; இருப்பினும் 20ஆம் நூற்றாண்டின் முற்பகுதியில்தான் இந்த வழக்கம் குறையலாயிற்று. காலைக் கட்டிக் கொண்டிருந்ததனால் பலருக்கு வாழ்நாள் முழுமையும் குறைபாடு இருந்தது; இத்தகையக் குறைபாடுகளுடன் இன்றும் சில வயதான சீனக் கிழவிகளை காணவியல்கின்றது.

## மேற்சான்றுகள்

## உசாத்துணைகள்
* Dorothy Ko, *Cinderella’s Sisters: A Revisionist History of Footbinding*. Los Angeles: University of California Press, 2005.
* Dorothy Ko, *Every Step a Lotus: Shoes for Bound Feet* (Berkeley: University of California Press, 2001). Catalogue of a museum exhibit, with extensive comments.
* Dorothy Ko, "Perspectives on Foot-binding," ASIANetwork Exchange, Vol. XV, No. 3, Spring 2008 http://www.asianetwork.org/exchange/2008-spring/anex2008-spring-ko.pdf . Comments on the craft of shoemaking among women.
* Eugene E.Berg, MD, *Chinese Footbinding*.  Radiology Review – Orthopaedic Nursing 24, no. 5 (September/October) 66–67
* Fan Hong (1997) *Footbinding, Feminism and Freedom*. London: Frank Cass
* The Virtual Museum of The City of San Francisco, *[http://www.sfmuseum.org/chin/foot.html Chinese Foot Binding – Lotus Shoes]’’
* [[Wang Ping (author)|Ping, Wang]]. *Aching for Beauty: Footbinding in China''.  New York: Anchor Books, 2002.
* Collection of bound foot shoes Article on Yang Shaorong, collector of bound foot shoes. Includes images of peasant/winter models and western-style models.

## வெளி இணைப்புகள்
*The lingering influence of foot binding
*Painful Memories for China's Footbinding Survivors
*History and the culture of the Song dynasty

பகுப்பு:பெண்களுக்கு எதிரான வன்முறை
பகுப்பு:சீனப் பண்பாடு
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பேரியம் ஐப்போகுளோரைட்டு

**பேரியம் உபகுளோரைட்டு** அல்லது **பேரியம் ஐப்போகுளோரைட்டு** (*barium hypochlorite*) என்பது Ba(ClO)2 என்ற மூலக்கூறு வாய்பாடுடன் கூடிய பேரிய உப்பு ஆகும்.

இது நெசவாடைகள், காகிதம், காகிதக் கூழ் ஆகியவற்றை வெளுக்கும் ஒரு முகவராக பயன்படுத்தப்படுகிறது. வெடிபொருட்களை தூய்மையாக்கும் மாசுநீக்கியாகவும், ஒரு கிருமி நாசினியாகவும், குளோரோப்பிக்ரின் தயாரிப்பில் இடுபொருளாகவும் பயன்படுத்தப்படுகிறது.

## மேற்கோள்கள்

* Chemical Encyclopedia / Editorial Board.: Knunyants IL and others. - M .: Soviet Encyclopedia, 1988. - T. 1. - 623 p.
* Handbook of chemical / Editorial Board.: Nikolsky BP and others. - 3rd ed., Rev. - L. : Chemistry, 1971. - T. 2. - 1168 s

பகுப்பு:பேரியம் சேர்மங்கள்
பகுப்பு:உப்புகள்
பகுப்பு:குளோரின் சேர்மங்கள்
பகுப்பு:ஐப்போகுளோரைட்டுகள்
தொடரொலி

மொழியியலில் **தொடரொலி** *(A continuant)* என்பது வாய்வழி குரற்பாதை முழுமையாக அடைபடாத நிலையில் உருவாகும் பேச்சொலி ஆகும். மெய்யொலிகளைப் பொறுத்தவரையில் உரசொலி , உயிர்ப்பொலி என்ற இரண்டு பரந்த தொடரொலிகள் காணப்படுகின்றன. சிலநேரங்களில் உயிர்ப்பொலி உரசலற்ற மெய்யொலி என்றும் அழைக்கப்படுகிறது Approximants are sometimes called "frictionless continuants"..

இசையொலியுடன் ஒப்பிடுகையில் இவை உயிர்ப்பொலி மற்றும் மூக்கொலியைப் பெற்றும் உரசொலியைப் பெறாமலும் உள்ளன. தொழில்நுட்பவியல் கூற்றின்படி இரு சொற்களும் உயிரொலிகளைக் கொண்டிருந்தாலும் பெரும்பாலும் மெய்யொலிகள் தடைசெய்யப்பட்டுள்ளன.

## இவற்றையும் காண்க

* ஒலிப்பியல் தலைப்புகளின் பட்டியல்
* அடைப்பான்
* இடை-நடு உயிர்
* ஒலிசொற்பகுப்பியல்

## ஆதாரங்கள்

பகுப்பு:ஒலியியல்
வங்கி முறைகேள் திட்டம்

**வங்கி முறைகேள் அலுவலர்** (Banking Ombudsman) என்பவர் வங்கி வாடிக்கையாளருக்கு ஏற்படும் குறைகளைக் களைபவர். இந்திய அரசின் அறிவுறுத்தல்களின்படி, **வங்கி முறைகேள் திட்டம்** (Banking Ombudsman Scheme) 1 சனவரி 2006ஆம் நாள் முதல் நடைமுறைக்கு வந்துள்ளது. . இத்திட்டத்தை இந்திய ரிசர்வ் வங்கி நடைமுறைப்படுத்துகிறது. இத்திட்டத்தின்படி இந்தியாவில் அனைத்துப் பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். 

வங்கி வாடிக்கையாளர், தனது வங்கி நடவடிக்கைகள் தொடர்பான குறைகளை, அனைத்து வழிகளிலும் முயன்றும், குறிப்பிட்ட வங்கியால் தீர்க்கப்படவில்லை எனில் வங்கி முறைகேள் அலுவலரிடம் முறையிட்டுத் தீர்வு காணலாம்.. வங்கி வாடிக்கையாளர்களின் குறைகளைக் களைய, நாட்டின் பல்வேறு பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். ..

வங்கி முறைகேள் அலுவலர், ஒரளவு நீதிமன்ற அதிகாரத்துடன் செயல்படுபவர். வங்கி முறைகேள் அலுவலரின் முடிவு, தனக்குச் சாதகமாக இல்லாத போது, வங்கி வாடிக்கையாளரோ அல்லது வங்கியோ நீதிமன்றத்தை அணுகலாம். 

இணையவழி வங்கி நடவடிக்கைகளில், வங்கிகளின் குறைபாடுகள் குறித்தும் வங்கி முறைகேள் அலுவலரிடம் புகார் மனு அளிக்கலாம்.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இந்தியாவில் வங்கியியல்
சத்தியாசிரயன்

**சத்தியாசிரயன்** (Satyasraya ஆட்சிக்காலம் கி.பி.997-1008 ) சத்திகா, இரிவபெட்டங்கா என்பவை இவரது வேறு பெயர்கள். இவர் ஒரு மேலைச் சாளுக்கிய மன்னனாவார்.  சத்தியாசிரயன்  சோழர், பரமரா மன்னர்கள், மத்திய இந்தியாவின் செடி அரசு, குஜராத் சாளுக்கியர் (இந்தியாவின் தெற்குச் சாளுக்கியரைக் குழப்பிக் கொள்ளக் கூடாது ) ஆகியோரிடம் பல போர்களைப் புரிந்தார். இந்த போர்களின் முடிவுகள் வெற்றி தோல்விகளையுடைய கலவையாகும்.  இவரின் தந்தை இரண்டாம் தைலப்பன் ஆட்சியின் போது இளவரசனாக இருந்த சத்தியாசிரயன் தன்னை ஒரு சிறந்த வீரனாக நிலைநிறுத்திக்கொண்டான். சத்தியாசிரயன்  கன்னடப் புலவரான் ரண்ண என்பவரை ஆதரித்தார். இப்புலவர் சத்தியாசிரயனை வலிமையில் பாண்டவ இளவரசன் பீமனுடன் தனது காவியமான சாகசபீமவிஜய-வில் ஒப்பிட்டுள்ளார். இவர் அகலவர்சா, அகலன்கச்சாரிதா, சாகசபீமா போன்ற பட்டங்களைக் கொண்டிருந்தார்.

## மேற்கோள்

## குறிப்புகள்
*
* 
*
*
*

பகுப்பு:மேலைச் சாளுக்கியர்
பகுப்பு:பத்தாம் நூற்றாண்டு பிறப்புகள்
பகுப்பு:இந்திய அரசர்கள்
ஐந்தாம் விக்கிரமாதித்தன்

**ஐந்தாம் விக்கிரமாதித்தன்** (Vikaramaditya V ஆட்சிக்காலம் 1008-1015 ) என்பவன்  சத்யாசிரனுக்குப்பின் மேலைச் சாளுக்கிய அரியணையில் அமர்ந்தவன் ஆவான். விக்ரகிமாதித்தன் சத்யாசிரயனின் மருமகனாவான். இவன் ஆட்சியில் இருந்தது மிகவும்  குறுகிய காலமே.

விக்கிரமாதித்தனுக்குப்பின் இவனது சகோதரன் இரண்டாம் ஜெயசிம்மன் கி.பி.1015 இல் ஆட்சிப் பொறுப்பேற்றான்.

## மேற்கோள்
* Nilakanta Sastri, K. A. (1955). A History of South India, OUP, New Delhi (Reprinted 2002).

பகுப்பு:மேலைச் சாளுக்கியர்
பகுப்பு:1015 இறப்புகள்
 பகுப்பு:இந்திய அரசர்கள்
இசுட்ராபோ

*இசுட்ராபோ*;  64/63 கிமு – c. கிபி 24),()  ஒரு கிரேக்க புவியியலாளர், தத்துவ அறிஞர், மற்றும் வரலாற்று ஆய்வாளர் ஆவார். இவரது *ஜியோகிராபிகா* (Geographica) என்னும் நூல் அவரது காலத்தில் வாழ்ந்த மக்கள், இடங்கள் மற்றும் உலகின் முக்கிய பகுதிகள் பற்றிய குறிப்புகளை அறிய உதவுகிறது. உலகின் வரைபடங்களைத் தரும் நூலாகும்.

## உசாத்துணைகள்

பகுப்பு:பண்டைய கிரேக்க நபர்கள்
பகுப்பு:கிரேக்கர்கள்
பகுப்பு:புவியியலாளர்கள்
பகுப்பு:24 இறப்புகள்
பகுப்பு:வரலாற்றாளர்கள்
ஆனந்த் பாபு

**ஆனந்த் பாபு** (பிறப்பு: 30 ஆகத்து 1963) ஒரு இந்தியத் திரைப்பட நடிகர் ஆவார். இவர் நன்கறியப்பட்ட தமிழ் நடிகர் நாகேஷின் மகனாவார். இவரது நன்றாக நடனமாடும் திறனுக்காகவும் அறியப்படுகிறார். இவர் 1983 முதல் 1999 வரையிலான காலகட்டத்தில் பல திரைப்படங்களில் முன்னணி நடிகராக நடித்தவர். 2009ஆம் ஆண்டு முதல் துணைக் கதாபாத்திரங்களில் நடித்து வருகிறார்.

## வாழ்க்கைக் குறிப்பு
ஆனந்த் பாபு 1985 திசம்பர் 8 அன்று சாந்தி என்ற பெண்ணைத் திருமணம் செய்து கொண்டார். இவரது இளைய மகனான கஜேஷ்  தற்போது தமிழ்த் திரைப்படங்களில் நடித்து வருகிறார். போதைப் பழக்கத்திற்கு ஆளானதால் 2006 ஆவது ஆண்டில் மருத்துவமனையில் அனுமதிக்கப்பட்டார்.

## நடித்த திரைப்படங்கள்

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பொண்டாட்டி ராஜ்ஜியம்

***பொண்டாட்டி ராஜ்ஜியம்*** 1992ல் வெளிவந்த தமிழ்த் திரைப்படமாகும். இதனை பொண்டாட்டி ராஜ்ஜியம் கே. எஸ். ரவிக்குமார் இயக்கியிருந்தார். சரவணன்,ரஞ்சிதா,ஆர். சுந்தர்ராஜன் (இயக்குநர்) ஆகியோர் முக்கிய கதாப்பாத்திரத்தில் நடித்திருந்தனர்.

இத்திரைப்படத்தினை கே. பிரபாகரன் தயாரித்திருந்தார். தேவா இசையமைத்திருந்தார். காளிதாசன் பாடல்களை எழுதியிருந்தார்.

## நடிகர்கள்
* சரவணன்
* ரஞ்சிதா
* ஆர். சுந்தர்ராஜன் (இயக்குநர்)
* சித்ரா
* கே. எஸ். ரவிக்குமார்
* ரஜா ரவீந்திரர்
* சோனா
* சின்னி ஜெயந்த்
* கோவை சரளா
* தியாகு
* பாண்டு

## ஆதாரங்கள்

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:கே. எஸ். ரவிக்குமார் இயக்கியுள்ள திரைப்படங்கள்
வட்டாரம் (திரைப்படம்)

**வட்டாரம்** என்பது 2006 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். சரண் தயாரித்து இயக்கிய இப்படத்தில் ஆர்யா, நெப்போலியன்,  கிராத் பாட்டல், வசுந்தரா, நதியா மேனன் ரமேஷ் கண்ணா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு பரத்வாஜ் இசையமைத்திருந்தார். 2006 அக்டோபர் 21 அன்று வெளியான இந்த படம் சராசரி வசூலை ஈட்டியது. இது *ஆர் யு ரெடி டூ பைட்* என்ற பெயரில் இந்தியில் மொழிமாற்றம் செய்யப்பட்டது.

## நடிகர்கள்
* ஆர்யா - பர்மா 
* நெப்போலியன் 
* கிராத் பட்டால் - சங்கீதா
* ஆதித்யா மேனன் - காவல் ஆய்வாளர் 
* தண்டபாணி 
* அவினாஷ் - கருப்பசாமி 
* வசுந்தரா - வீணா
* ரமேஷ் கண்ணா 
* ராம்ஜி 
* ராகவ் - வெற்றிவேல்
* ஸ்ரீநாத்
* அனூப் குமார்
* நாசர் - பர்மாவின் அப்பா

## பாடல்கள்

## விமர்சனம்
ஆனந்த விகடன் வார இதழில் எழுதிய விமர்சனத்தில் "யார் ஹீரோ, யார் வில்லன் என்பதை இடைவேளை வரை சாமர்த்தியமாகப் பொத்திப் பாதுகாக்கும் திரைக்கதைக்காக, சரணுக்கு ஒரு சபாஷ்... முன்பாதி பில்ட்- அப்களை இறுதி வரை செதுக்கிக் கொண்டுபோயிருந்தால், வட்டாரம் இன்னும் 'கெத்'தாக இருந்திருக்கும்!" என்று எழுதி  மதிப்பெண்களை வழங்கினர்.
## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
அம்ரேலி

**அம்ரேலி**  (Amreli),  இந்தியா, குஜராத் மாநிலத்தின், சௌராஷ்டிர தீபகற்பத்தில் அமைந்த அம்ரேலி மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும்.

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, அம்ரேலி நகர மக்கள் தொகை 1,95,307 ஆகும். அதில் ஆண்கள் 52%; பெண்கள் 48% கொண்டுள்ளனர்.
எழுத்தறிவு விகிதம் 78% ஆகும்.
ஆறு வயதிற்குட்பட்டவர்கள், மொத்த மக்கட்தொகையில் 10%ஆக உள்ளனர்.

## மேற்கோள்கள்


## வெளி இணைப்புகள்
*MyAmreli.com – அம்ரேலி அரண்மனை  
* wahgujarat.com - "Gujarati Cyber Vishamo" view live "Gujarat Gaurav Divas Mahotsav - 2008" in Amreli 
*AmreliOnline.com -  அம்ரேலி நகர இணையதளம்  
*Amrelilive.com - લીલી છમ વેલી અમરેલી - Amrelilive.com 
*kunkavav.com - kunkavav.com 

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:அம்ரேலி மாவட்டம்
இம்மத்நகர்

**இம்மத்நகர்** (Himatnagar)  (**હિંમતનગર**), இந்தியா, குஜராத் மாநிலத்தின் சபர்கந்தா மாவட்டத்தின் நிர்வாகத் தலைமையிடம் மற்றும் மாநகராட்சியாகும். இந்நகரம் *அத்மதி* ஆற்றங்கரையில் அமைந்துள்ளது. இம்மத்நகர் என்பதற்கு வீரமான நகரம் என்று பொருளாகும்.
## வரலாறு
இம்மத்நகர், முதலில் 1426இல் *சுல்தான் அகமது ஷா-I* (1411–1443) என்பவரால் *அகமத்நகர்* என்ற பெயரால் நிறுவப்பட்டது. பின்னர் 1848இல் இப்பகுதி *இம்மத்சிங்* என்ற மன்னரால் ஆளப்பட்டதால், 1912இல் அகமத்நகர்  என்ற பெயர் *இம்மத்நகர்* என மாறியது.

## பொருளாதாரம்
பீங்கான் பொருட்கள் உற்பத்தியில் இந்நகரம் முன்னிலை வகிக்கிறது. சிட்டி மற்றும் ரீஜண்ட் என்ற தனியார் நிறுவனங்கள், கட்டிடங்களின் தளத்தில் பதிக்கும் பீங்கான் ஓடுகளை பெருமளவில் தயாரிக்கிறது. எடைத் தராசுகள் மற்றும் எடைக்கற்கள் உற்பத்தியிலும் 1960ஆம் ஆண்டு முதல் முன்னிலை வகிக்கிறது.

## மக்கள் வகைப்பாடு
2011ஆம் ஆண்டு மக்கள் தொகை கணக்கெடுப்பின்படி, இந்நகர மக்கள் தொகை 3,25,669 ஆகும்..மக்கள் தொகையில் ஆண்கள் 52%; பெண்கள் 48%ஆக உள்ளனர். எழுத்தறிவு விகிதம் 77%ஆக உள்ளது. ஆறு வயதினருக்குக் குறைவாக உள்ளவர்கள், மொத்த மக்கள் தொகையில் 11%ஆக உள்ளனர்.
 

## மேற்கோள்கள்


## வெளி இணைப்புகள்
* இம்மத்நகர் இணையதளம்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:சாபர்காண்டா மாவட்டம்
இளைய பிளினி

**இளைய பிளினி** (*Pliny the Younger*, 61 -  113) என அழைக்கப்பட்ட **கையசு காசிலியசு** (*Gaius Caecilius*) என்பவர் உரோமின் வழக்கறிஞர், எழுத்தாளர் மற்றும் நீதிபதி ஆவார். இவரது மாமா மூத்த பிளினி இவரை வளர்த்து கல்வி கற்பித்தார்.  வெசுவியசு எரிமலை வெடிப்பின் போது மூத்த பிளினி  இறந்தார்.

மன்னர்கள் மற்றும் பல நண்பர்களுக்கு இவர் எழுதிய கடிதங்கள் காலத்தைக் கடந்து நிலை பெற்றுள்ளன. அவை பண்டைய உரோமானிய அரசியல் முறை பற்றி அறிவதற்கு உதவியாக உள்ளன.

## உசாத்துணைகள்

பகுப்பு:இலத்தீன் எழுத்தாளர்கள்
பகுப்பு:61 பிறப்புகள்
பகுப்பு:113 இறப்புகள்
அப்பே (கிண்ணக்குழி)

**அப்பே பள்ளம்** *(Abbe crater)* என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில்  பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. மேலும், இது எச்சு பள்ளத்திற்கு தெற்காக மிக அருகிலும், பெருஞ்சுவர் படுகை கொண்டுள்ள புவான்கரே பள்ளத்திற்கு கிழக்கிலும் இருப்பதாக அடையாளம் காணப்படுகிறது. இதைக் கண்டுபிடித்த செருமன் இயற்பியலாளர் எர்னசுடு அப்பே பெயரே இப்பள்ளத்திற்கு வைக்கப்பட்டுள்ளது.

அப்பே பள்ளத்தின் வெளிப்புறச் சுவர் சற்றே அரிக்கப்பட்டு வடமேற்கு மற்றும் தென்மேற்கு உச்சி விளிம்புகளின் குறுக்காக எரிமலை வாய் போன்ற சிறிய பள்ளங்கள் காணப்படுகின்றன. வெளிப்புறச் சுவருடன் ஒப்பிடுகையில் உட்புறத்தரை அதன் மேற்பரப்பில் சிறிய குறுங்குழிகள் பெற்று சீராக உள்ளது.

## செயற்கைக்கோள் பள்ளங்கள்

சந்திரனின் வரைபடங்கள் மீது  விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.

## மேற்கோள்கள்

* 
* 
* 
* 
* 
* 
* 
* 
* 
* 
* 
* 

பகுப்பு:விண்கல் வீழ் பள்ளங்கள்
பகுப்பு:நிலா
எச்சு (கிண்ணக்குழி)

**எச்சு பள்ளம்** *(Hess Crater )* என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில்  பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. எச்சு பள்ளத்தின் விளிம்பு அடுத்தடுத்த தாக்கங்களால் உண்டாக்கிய இலேசான அரிப்பு நிறைந்த வெளிச் சுவருடன் காணப்படுகிறது. எரிமலைக் குழம்பு பாய்ந்து மறுசீராக்கம் செய்யப்பட்டது போல் உள்ள இதன் தட்டையான உட்பரப்பு வேறுவித குறிப்பிடத்தக்க தாக்கங்கள் ஏதுமின்றியும் காணப்படுகிறது. இந்தத் தரைப்பகுதி அதைச்சூழ்ந்துள்ள நிலப்பகுதியைக் காட்டிலும் கருமையான நிறத்துடன் வெண் எகிர்சிதறல் பண்புடன் காணப்படுகிறது.

எச்சு பள்ளத்தின் வடகிழக்கு விளிம்பிற்கு அருகில் பாயில் பள்ளம் இணைக்கப் பட்டும் தெற்கில் அப்பே பள்ளமும் உள்ளன. இதற்கு மேற்கில்  பெருஞ்சுவர் படுகை கொண்டுள்ள புவான்கரே பள்ளம் காணப்படுகிறது. எச்சு பள்ளத்தின் கிழக்கு விளிம்பில் ஆழமாக அரிக்கப்பட்ட வெளிச்சுவர் காணப்படுகிறது. எச்சு பள்ளத்தின் வடக்கு விளிம்பு செயற்கைக்கோள் பள்ளமான எச்சு இசட் மீது சிறிதளவாக அதன் மேல் இழைந்துள்ளது. சிறிய பள்ளமான எச்சு எம் அப்பே பள்ளத்தின் வடமேற்கில் உள்ள எச்சு பள்ளத்தின் தெற்கு – தென்மேற்கு விளிம்பில் இணைந்துள்ளது.

## செயற்கைக்கோள் பள்ளங்கள்

சந்திரனின் வரைபடங்கள் மீது  விண்கல் வீழ் பள்ளத்தின் மையப் பகுதியில் எச்சு பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.

## மேற்கோள்கள்

* 
* 
* 
* 
* 
* 
* 
* 
* 
* 
* 
* 

பகுப்பு:விண்கல் வீழ் பள்ளங்கள்
பகுப்பு:நிலா
இந்து இளைஞர் சேனை

**இந்து இளைஞர் சேனை** என்பது தமிழ்நாட்டில் 2015 இல் தொடங்கப்பட்ட ஓர் அமைப்பு ஆகும். புதிய தலைமுறை தொலைக்காட்சிக்கு எதிராக நடந்த குண்டு வெடிப்பு தொடர்பாக இந்த அமைப்பின் தலைவர் ஜெயம் பாண்டியன் உட்பட ஆறுபேர் கைது செய்யப்பட்டுள்ளனர். இந்த அமைப்பின் தொடக்கக் கூட்டத்தில் தமிழ்த் தேசிய கூட்டமைப்பின் மட்டக்களப்பு உறுப்பினர் சீனித்தம்பி யோகேஸ்வரன் கலந்து கொண்டார்.

## இவற்றையும் பார்க்க
* இந்து முன்னணி
* இந்து மக்கள் கட்சி
* பாரதிய ஜனதா கட்சி
* தமிழ்த் தேசியக் கூட்டமைப்பு

## மேற்கோள்கள்


பகுப்பு:தமிழ்நாட்டு அமைப்புகள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
பகுப்பு:இந்து சமய அமைப்புகள்
பகுப்பு:இந்திய அமைப்புகள்
தி ஏஜ் ஆஃப் அடலின்

**தி ஏஜ் ஆஃப் அடலின்** () இது 2015ஆம் ஆண்டில் திரைக்கு வரவிருக்கும் அமெரிக்க நாட்டு காவிய காதல் கற்பனைத் திரைப்படம் ஆகும். இந்தத் திரைப்படத்தை லீ டொலண்ட் கிரீகர் என்பவர் இயக்க, சிட்னி கிம்மல், கேரி லுச்சேசி, அளிக்ஸ் மடிகன் மற்றும் டோம் ரோசென்பேர்க் தயாரித்துள்ளார்கள்.

இந்தத் திரைப்படத்தில் லிவேலி பிளேக், மிச்சில் ஹிச்மன், ஹாரிசன் போர்ட், கதி பேக்கர், அமண்டா க்ரூ, ரிச்சர்ட் ஹார்மோன், எள்ளேன் புர்ச்டின், அஞ்சலி ஜெய் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 24ஆம் திகதி வெளியாகவுள்ளது. இந்த திரைப்படத்திற்கு ரோப் சிமொன்சென் என்பவர் இசையமைத்துள்ளார்.

## நடிகர்கள்
* லிவேலி பிளேக் 
* மிச்சில் ஹிச்மன் 
* ஹாரிசன் போர்ட் 
* கதி பேக்கர் 
* அமண்டா க்ரூ 
* ரிச்சர்ட் ஹார்மோன் 
* எள்ளேன் புர்ச்டின் 
* அஞ்சலி ஜெய்

## வெளியீடு
இந்தத் திரைப்படம் ஏப்ரல் 24ஆம் திகதி வெளியாகவுள்ளது.

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:ஆங்கிலத் திரைப்படங்கள்
சின்ன முளையூர்

**சின்னமுளையூர்** என்பது தமிழ்நாட்டில் திண்டுக்கல் மாவட்டம் நத்தம் வட்டம் மற்றும் நத்தம் ஊராட்சிக்குட்பட்ட  முளையூர் ஊராட்சியில் அமைந்துள்ள ஒரு கிராமம் ஆகும். இங்கு வேளாண்மையும் கால்நடை வளர்ப்பும்  முக்கியத் தொழில்களாக உள்ளன.

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
அன்பிரெண்டடு

**அன்பிரன்டடு** () இது 2015ஆம் ஆண்டில் திரைக்கு வந்த அமெரிக்க நாட்டு அதிசய திகில் திரைப்படம் ஆகும். இந்தத் திரைப்படத்தை லெவன் கப்ரியாட்சே என்பவர் இயக்கியுள்ளார்.

இந்தத் திரைப்படத்தில் ஷெல்லி கென்னிங், ரேநீ ஒல்ச்டீத், வில்லியம் பெல்ட்ஸ், கர்ட்னி ஹல்வேர்சொன், ஜேக்கப் வய்சொச்கி, மத்தேயு போஹ்ரேர் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 17ஆம் திகதி வெளியாகவுள்ளது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்கின்றது.

## நடிகர்கள்
* ஷெல்லி கென்னிங் - ப்ளைரே லில்லி
* ரேநீ ஒல்ச்டீத் - ஜெஸ் ஃபெல்டன்
* வில்லியம் பெல்ட்ஸ் - ஆடம் சீவல்
* கர்ட்னி ஹல்வேர்சொன்
* ஜேக்கப் வய்சொச்கி
* மத்தேயு போஹ்ரேர்

## வெளி இணைப்புகள்
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
புவான்கரே (கிண்ணக்குழி)

**புவான்கரே** (*Poincaré crater*) என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. அடுத்தடுத்த தாக்கங்களால் பெரும்பான்மையான கிண்ணக்குழி அதிகமாக அரிக்கப்பட்டு அதன் அசலான வெளிவிளிம்பு  மேற்கு திசையில் கரடுமுரடான எச்சசொச்சங்களுடன் உருக்குலைந்துள்ளது.

முற்றிலும் தேய்ந்து மெலிந்துள்ள கிழக்கு அரைக்கோளத்தின்  உட்பரப்பு  எரி கற்குழம்பு பாய்ந்து  மீண்டும் மறுசீராக்கம் செய்யப்பட்டது போல் காணப்படுகிறது. இந்தத் தரைப்பகுதி அதைச்சூழ்ந்துள்ள நிலப்பகுதியைக் காட்டிலும் கருமையான  நிறத்துடன்  குறைவான வெண் எகிர்சிதறல் பண்புடன் காணப்படுகிறது. மேலும், இத்தரையின் கிழக்குப் பகுதிக்கு குறுக்காக ஒரு மேடு பள்ளத் தொடரை கீழ்புற வடக்கு – தெற்கில் உருவாக்கியுள்ளது.

புவான்கரே பள்ளத்தின் சுற்றளவு முழுவதும் குறிப்பிடத்தக்க கிண்ணக்குழிகள் இதை அடையாளம் காட்டுகின்றன. வடக்கில் ஆப்மான் பள்ளமும் கிழக்கில் அப்பே மற்றும் எச்சு பள்ளமும் இதைச் சூழ்ந்துள்ளன. நேரடியான மேற்கு திசையில் புவான்கரே பள்ளத்தின் பரிமானங்களுக்கு இணையாக சுவரால் சூழப்பட்ட  பிளாங்கு பள்ளம் உள்ளது. 
நிலவில் உள்ள இவ்விரண்டு பள்ளங்களும் போதுமான அளவுக்கு பெரிய அளவினதாகவும் நிலவின் நோக்கு முகத்தில் லூனார் மேர் எனப்படும் சிறிய இருட்டுப் பகுதிகளைக் கொண்டனவாகவும் உள்ளன.

## செயற்கைக்கோள் பள்ளங்கள்
சந்திரனின் வரைபடங்கள் மீது  விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.

## உசாத்துணைகள்

* 
* 
* 

பகுப்பு:விண்கல் வீழ் பள்ளங்கள்
பகுப்பு:நிலா
சூதாடி (திரைப்படம்)

**சூதாடி** () 2015ஆம் ஆண்டில் வெளிவரவிருக்கும் ஒரு இந்தியத் தமிழ்த் திரைப்படமாகும், இப்படத்தின் இயக்குநர் வெற்றிமாறனும், இப்படத்தின் நாயகன் தனுஷும் இணைந்து இதனை தயாரித்துள்ளனர். ஜி. வி. பிரகாஷ் குமார் இசையமைத்திருக்கும் இத்திரைப்படம் 2015ஆம் ஆண்டின் நடுப்பகுதியில் வெளியாகும் என எதிர்பார்க்கப்படுகிறது.இப்படத்தின் தொகுப்பாளர் கிஷோர் தே மூளை கட்டி காரணமாக மார்ச் 7, 2015 அன்று காலமானார்.

## நடிகர்கள்
* தனுஷ்
* சமந்தா ருத் பிரபு
* ரா. பார்த்திபன்
* பசுபதி
* மீனாட்சி
* கே. கே. மேனன்

## மேற்கோள்கள்

பகுப்பு:வெளிவரவிருக்கும் தமிழ்த் திரைப்படங்கள்
விசாரணை (திரைப்படம்)

**விசாரணை** 2015 ஆம் ஆண்டில் வெளிவந்த ஓர் இந்தியத் தமிழ் திகில் திரைப்படமாகும். வெற்றிமாறன் இயக்கும் இப்படத்தில் அட்டகத்தி தினேஷ், ஆனந்தி, ஆடுகளம் முருகதாஸ் ஆகியோர் முக்கிய கதாபாத்திரங்களில் நடித்துள்ளனர்.
63 வது தேசிய விருது வழங்கும் விழாவில் சிறந்த திரைப்படமாக இப்படம் தேர்ந்தெடுக்கப்பட்டுள்ளது. சந்திரகுமார் எழுதிய ‘லாக்கப்’ என்ற நாவலை அடிப்படையாகக் கொண்டு தயாரானது ‘விசாரணை’ திரைப்படம். சந்திரகுமாரின் உண்மையான அனுபவத்தில் இருந்து எழுதப்பட்டது ’லாக்கப்’ நாவல். அதேபோல, இந்தப் படத்தில் வரும் சம்பவங்களில் பெரும்பான்மையானவை நிஜ வாழ்க்கையில் இருந்து எடுக்கப்பட்டவை. ‘விசாரணை’ திரைப்படம் ஆஸ்கர் விருதுக்குப் பரிந்துரைக்கப்பட்டிருக்கிறது. இந்தப் படத்தை விகடன் 2016 ஆம் ஆண்டிற்கான சிறந்த படமாகத் தேர்வு செய்தது. 
## நடிகர்கள்
* அட்டகத்தி தினேஷ்
* ஆனந்தி
* சமுத்திரக்கனி
* ஆடுகளம் முருகதாஸ்
* மிசா கோசல்

## மேற்கோள்கள்

பகுப்பு:சிறைச்சாலைத் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
நான் ராஜாவாகப் போகிறேன்

**நான் ராஜாவாகப் போகிறேன்** (*Naan Rajavaga Pogiren*) என்பது 2013 ஆவது ஆண்டில் வெளியான ஒரு தமிழ்த் திரைப்படமாகும். இப்படத்தை இயக்கிய பிரித்வி ராஜ்குமார் இயக்குநர் வெற்றிமாறனிடம் உதவியாளராக பணியாற்றியவர் ஆவார். நகுல், சாந்தினி ஆகியோர் முக்கிய கதாபாத்திரங்களில் நடித்த இப்படம் சராசரி வசூலை ஈட்டியது.

## நடிகர்கள்
* நகுல் - ராஜா, ஜீவா 
* சாந்தினி - வள்ளி 
* அவனி மோதி - ரீமா 
* நிசாந்த் - வாகப் 
* ஏ. வெங்கடேஷ் - இசக்கிமுத்து அண்ணாச்சி 
* கௌரவ் நாராயணன் - காவலர் ரவி 
* மணிவண்ணன் - காமராஜ் 
* பாபி சிம்மா - சங்கர் சுப்பிரமணியன் 
* கஸ்தூரி - பேராசிரியர் பாரதி 
* சுரேஷ் - ராஜாவின் அப்பா 
* சீதா - ராஜாவின் அம்மா 
* வனிதா விஜயகுமார் - மருத்துவர் டயானா 
* சேட்டன் - மருத்துவர் டயானாவின் கணவர் 
* டெல்லி கணேஷ் - காமராஜுவின் உதவியாளர் 
* மயில்சாமி
* ஜி. வி. குமார் - ரீமாவின் அப்பா 
* வாசு விக்ரம் 
* ஆர்த்தி - கராத்தே துர்கா

**சிறப்புத் தோற்றம்**
* சாரீன் கான்
* வெற்றிமாறன்
* ஜி. வி. பிரகாஷ் குமார்
* வேல்ராஜ்

## பாடல்கள்

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
வாட்நகர்

**வாட்நகர்** அல்லது **வத்நகர்** (Vadnagar), இந்தியா, குஜராத் மாநிலத்தின், மெகசானா மாவட்டத்தில் உள்ள தொன்மையான நகரம் மற்றும் நகராட்சி மன்றமாகும். இது இந்தியப் பிரதமர் நரேந்திர மோடி பிறந்த நகரம்.

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, வாட் நகர மக்கள் தொகை 25,041 ஆகும். அதில் ஆண்கள் 51%; பெண்கள் 49% உள்ளனர். எழுத்தறிவு விகிதம் 65% ஆகும். ஆறு வயதிற்குட்பட்ட குழந்தைகள், வாட் நகர மொத்த மக்கட்தொகையில் 13%ஆக உள்ளனர்.

## வரலாறு
மகாபாரத காலத்தில் வாட்நகரை ஆனர்த்தபூர் என்று கூறிப்பிடப்பட்டுள்ளது. குருச்சேத்திரப் போரில் வாட்நகரப் போர்வீரர்கள் பாண்டவர் மற்றும் கௌரவர் அணியில் இணைந்து போரிட்டனர்.
சமீபத்திய தொல்லியல் ஆய்வில், கி. பி., முதல் நூற்றாண்டிலேயே வாட்நகர், சமயம் மற்றும் கலைகளில் சிறந்து விளங்கி இருந்தது என அறியப்பட்டுள்ளது.

கி. மு., மூன்றாம் அல்லது நான்காம் நூற்றாண்டின் புத்தரின் சிலைகளும் ஒரு புத்த மடாலயமும் இந்நகரில் காணப்படுகிறது. இதனை சீன யாத்திரீகர் யுவான் சுவாங் தனது நூலில் குறிப்பிட்டுள்ளார்.

## வாட்நகர் தொடருந்து நிலையம்
வாட்நகர் தொடருந்து நிலையம் இரண்டு நடைமேடைகளுடன் கூடியது. இத்தொடருந்து வழியாக நாள் ஒன்றிற்கு ஆறு தொடருந்துகள் செல்கிறது.  சிறுவயதில் நரேந்திர மோடி இத்தொடருந்து நிலையத்தில் தேனீர் விற்றுக் கொண்டிருந்தார். இத்தொடருந்து  நிலையத்தின் மேம்பாட்டிற்கு இந்திய அரசு எட்டு கோடி ரூபாய் ஒதுக்கியுள்ளது.

## ஆன்மிகத் தலங்கள்
வாட்நகர் தொடருந்து நிலையத்திலிருந்து 40 கி மீ தொலைவில் புகழ் பெற்ற தரங்கா சமணர் கோயில்  உள்ளது. 

## மேற்கோள்கள்

## வெளி இணைப்புகள்
* Vadnagar's second kirti toran re-established: News report on DeshGujarat.Com

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:மெக்சனா மாவட்டத்திலுள்ள ஊர்களும் நகரங்களும்
பொறியாளன் (திரைப்படம்)

**பொறியாளன்** என்பது 2014ஆம் ஆண்டில் வெளியான ஒரு தமிழ்த் திரைப்படமாகும். தாணுகுமார் இயக்கிய இப்படத்தில் ஹரீஷ் கல்யாண்,  ரக்சிதா ஆகியோர் முக்கிய கதாபாத்திரங்களில் நடித்திருந்தனர். இது மணிமாறன் எழுத்தில்  உருவான திரைப்படமாகும். வேல்ராஜ் ஒளிப்பதிவு செய்த இப்படத்திற்கு அறிமுக இசையமைப்பாளர் எம். எஸ். ஜோன்ஸ் இசையமைத்திருந்தார். இது 2014 செப்டம்பர் 5 அன்று வெளியானது.

## நடிகர்கள்

* ஹரீஷ் கல்யாண் - சரவணன் 
* ரக்சிதா 
* ஆடுகளம் நரேன்
* அச்யுத் குமார் - சுந்தர் 
* அஜய் ராஜ் - பிரபு 
* மோகன்ராமன் - சாஸ்திரி 
* டெல்லி கணேஷ்
* உதயபாணு மகேஷ்வரன்
* அஜய் ரத்தினம்
* மயில்சாமி
* கிரேன் மனோகர்
* வேல்ராஜ் - சிறப்புத் தோற்றம் 
* கானா பாலா - சிறப்புத் தோற்றம் 

## வெளியீடு
இதன் வெளியீட்டு உரிமையைப் பெற்ற வேந்தர் மூவிஸ் இப்படத்தை 2014 செப்டம்பர் 5 அன்று வெளியிட்டனர்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
ஒளிப்பதிவாளர்

**திரைப்பட ஒளிப்பதிவாளர்** அல்லது **ஒளிப்பதிவாளர்** (*Cinematographer*) என்பவர் ஒரு திரைப்படம் இயக்குநரால் உருவாக்கப்படுவதை  ஒளிப்படமாக அதாவது காணொளியாகப் பதிவு செய்பவர் மற்றும் திரைப்பட வடிவ நேர்த்தியினை, துல்லியத்தை, அழகினை வெளிக்காட்டுபவர் எனலாம்.

ஓர் ஓளிப்பதிவாளர் திரைக்களத்தை மன ஓவியமாகத் தீட்டி, திரைப்படத்தின் கலை மற்றும் நாடகத்தன்மையின் அங்கங்களைக் கட்டுப்படுத்தி தொழில்நுட்ப வசதிகளைக் கொண்டு தன் புதுப் புது சிந்தனை ஆற்றலைக் கொண்டு திரைப்படக் காட்சிகளை வடிவமைக்கும் கலைஞராவார். முழு நேரங்களில் திரைப்பட ஒளிப்பதிவாளரின் சுதந்திரம் இருக்காது எனினும், திரைப்பட இயக்குநர் அல்லது தயாரிப்பாளரினால் தேர்வு செய்யப்பெற்ற களத்தை ரசிக்கும்படி படைக்கும் திறன் முற்றும் ஒளிப்பதிவாளரின் திறன் பால் மட்டுமே உள்ளது. பல நிறுவனங்கள் ஒளிப்பதிவாளர்க்கென சான்றிதழுடன் பயிற்சியளித்து வருவதைக் காணலாம். அமெரிக்கா நாடு 100 வது ஒளிப்பதிவாளர்கள் தினத்தை 2020 ஆம் ஆண்டு கொண்டாடியது.

* 

## மேற்கோள்கள்


பகுப்பு:ஊடகத் தொழில்கள்
பகுப்பு:ஒளிப்பதிவு
பகுப்பு:திரைப்படத் தயாரிப்பு தொழில்கள்
பேரியம் பர்குளோரேட்டு

**பேரியம் பர்குளோரேட்டு** *(Barium perchlorate)* என்பது Ba(ClO4)2  என்ற மூலக்கூறு வாய்பாடுடன் கூடிய பேரிய உப்பு ஆகும். இது ஒரு வலிமையான ஆக்சிசனேற்றி ஆகும். வாணவெடி தயாரிப்புத் தொழிலில் இவ்வுப்பு பயன்படுகிறது. 505 பாகை செல்சியசு வெப்பநிலையில் சிதைவடைகிறது.

## தயாரிப்பு
பேரியம் குரோமேட்டு மீது பர்குளோரிக் அமிலத்தைச் செலுத்தி பேரியம் பர்குளோரேட்டு தயாரிக்கப்படுகிறது.

## மேற்கோள்கள்

பகுப்பு:பர்குளோரேட்டுகள்
பகுப்பு:பேரியம் சேர்மங்கள்
பகுப்பு:ஆக்சிசனேற்றிகள்
வக்பு வாரியக் கல்லூரி

**முகையத் ஷா சிர்குரோ வக்பு வாரியக் கல்லூரி** (MSS Wakf Board College) என்பது மதுரை மாநகரில் உள்ள ஒரு சிறுபான்மைக் கல்வி நிறுவனம் ஆகும். இது இந்தியாவில் வக்பு வாரியத்தால் 1964ஆம் ஆண்டு முதல் நடத்தப்படும் ஒரே ஒரு கல்லூரியாகும். மதுரையின் பழமையான மற்றும் முதல் முசுலிம் கல்லூரி ஆகும்.  இக்கல்லூரியில் அரசு உதவி பெறும் பிரிவில் 8 இளநிலை, இரண்டு முதுநிலை மற்றும் ஒரு ஆய்வு நிறைஞர் படிப்பும், சுயநிதிப் பிரிவில் 5 இளநிலை, இரண்டு முதுநிலை மற்றும் ஒரு முதுநிலைப் பட்டயம் மற்றும் கணினிப் பயன்பாடு பட்டயப் படிப்பும் நடத்தப்படுகிறது.

## அரசு உதவி பெறும் படிப்புகள்
### இளங்கலை
* இளங்கலை வரலாறு
* இளங்கலை பொருளாதாரம் (ஆங்கிலம் & தமிழ் ஊடகம்) 
* இளங்கலை அறிவியல் இயற்பியல், 
* இளங்கலை கணிதம்
* இளங்கலை அறிவியல் வேதியியல்
* இளங்கலை அறிவியல் விலங்கியல் 
* இளங்கலை வணிகவியல் 
### முதுகலை
* முதுகலை ஆங்கில இலக்கியம் 
* முதுகலை வணிகவியல்

## சுயநிதி படிப்புகள்
### இளங்கலை
* இளங்கலை  தமிழ்
* இளங்கலை ஆங்கிலம் 
* இளங்கலை கணினி அறிவியல்
* இளங்கலை மின்னணுவியல்
* இளங்கலை வணிகவியல் (கணினி பயன்பாட்டுடன் வணிகம்)
* இளங்கலை வியாபார நிர்வாகம் 
* இளங்கலை கணினி பயன்பாடு (பி.சி.ஏ)
### முதுகலை
* முதுகலை கணினி அறிவியல்
* முதுகலை தகவல் தொழில்நுட்பம் & மேலாண்மை (IT & M)
* முதுகலை வணிகவியல்
### பட்டயப்படிப்பு
* முதுகலை பட்டயப்படிப்பு (ஓராண்டு): கணினி பயன்பாடுகள் (PGDCA)
* பட்டயப்படிப்பு (ஓராண்டு): கணினி பயன்பாடுகள் (DCA)
### முதுநிலை ஆய்வாளர்
* முதுநிலை ஆய்வாளர் - வணிகவியல்.

## வெளி இணைப்புகள்
* கல்லூரியின் வரலாறு  

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
ராஜபாளையம் தங்கப்பூ ஜடையாரம்

*இராசபாளையம் தங்கப்பூ சடையாரம்*  என்பது திருமணத்தின் போது மணப்பெண்களுக்குச் சூட்டப்படும் ஒரு அலங்காரப் பொருள் ஆகும். இவை காலங்காலமாக விருதுநகர் மாவட்டம் இராசபாளையம் பகுதியில் கைவேலைப்பாடுகளுடன் தயார் செய்யப்படுகிறது. இந்த அலங்காரப்பொருள் கோவில்களில் அம்மன் ஊர்வலத்திலும் சாமிக்குச் சூட்டப்பட்டு ஊர்வலமாக எடுத்துச்செல்லப்படுகிறது.

## முக்கியத்துவம்
இராஜபாளையம் பகுதியில் வாழும் இராஜூக்கள் அவர்களின் கல்யாணத்தில் மணப்பெண்களுக்குக் கூந்தலை அலங்கரிக்க தங்கப்பூ ஜடையாரம், குஞ்சங்கள் போன்றவற்றைப் பயன்படுத்திக் கல்யாண ஊர்வலம் நடத்துவார்கள்.

## செய்யும் முறை
சுத்த தங்கத்தைத் தகடாக முதலில் மாற்றி பின்னர் பலவகையான இரும்பு அச்சுக்களில் வைத்து 21 முதல் 23  வகையான தங்கப்பூக்கள் தயாரிக்கப்பட்டு இவற்றின் மேல் நாகர், கிருஷ்ணர் போன்ற தெய்வங்களின் உருவங்களும் பதிக்கப்படுகின்றன.
 
## ஏற்றுமதி
இந்த *இராஜபாளையம் ஜடையாரங்கள்* சிங்கப்பூர், லண்டன், அமெரிக்கா போன்ற வெளி நாடுகளுக்கும் ஏற்றுமதி செய்யப்படுகிறது.

## மேற்கோள்

பகுப்பு:தமிழர் பழக்க வழக்கங்கள்
பகுப்பு:தமிழர் வாழ்வியல்
பகுப்பு:தமிழர் பண்பாடு
பகுப்பு:தமிழர் அடையாளம்
பகுப்பு:தமிழர் அணிகலன்கள்
பகுப்பு:விருதுநகர் மாவட்டம்
பேரியம் அயோடேட்டு

**பேரியம் அயோடேட்டு** (*Barium iodate*) என்பது Ba(IO3)2 என்ற மூலக்கூறு வாய்பாடுடன் கூடிய வெண்மை நிற பொடித்துகள்களாக உள்ள பேரிய உப்பு ஆகும்.

## தயாரிப்பு
அயோடினுடன் பேரியம் ஐதராக்சைடை வினைபுரியச் செய்வதன் மூலமாகவோ அல்லது பேரியம் குளோரேட்டுடன் பொட்டாசியம் அயோடேட்டு சேர்த்து வினைபுரியச் செய்வதன் மூலமாகவோ பேரியம் அயோடேட்டு தயாரிக்கப்படுகிறது.

## வேதிப்பண்புகள்
தோராயமாக 580 °செ (1,076 °பா) வெப்பநிலை வரை பேரியம் அயோடேட்டு நிலைப்புத் தன்மையுடன் காணப்படுகிறது. ஒருவேளை இதைவிட அதிகமாக வெப்பநிலை அதிகரித்தால் ராமெல்சுபர்கின் வினை நிகழ்கிறது:

:Ba(IO3)2 → Ba5(IO6)2 + 9 O2 + 4 I2

## மேற்கோள்கள்

## வெளி இணைப்புகள்
* Definition of Insoluble salts (precipitates); Solubility product

பகுப்பு:கனிம வேதியியல் சேர்மங்கள்
பகுப்பு:அயோடேட்டுகள்
பகுப்பு:பேரியம் சேர்மங்கள்
பெண் கொலை

**பெண்கொலை** (*Femicide* அல்லது *Feminicide*) பெண்கள் கொலை செய்யப்படுவதற்கான பெண்ணியச் சொல் ஆகும். இது பண்பாடுகளுக்கேற்ப வெவ்வேறாக வரையறுக்கப்படுகின்றது. இதனை முதலில் பயன்படுத்திய  பெண்ணிய எழுத்தாளர் டயானா ஈ. எச். இரசல் "ஆண்கள் பெண்களை பெண்கள் என்பதற்காகக் கொல்வது " என வரையறுத்துள்ளார். மற்ற பெண்ணியவாதிகள்  பெண்கள் என்பதால் கொலையின் நோக்கம் அல்லது குறிக்கோள் பெண்கள் மீதிருப்பது பெண்கொலை என்கின்றனர். பிறர் பெண்களைக் பெண்கள் கொல்வதும்  பெண்கொலையே என வாதிடுகின்றனர்.  பொதுவான கொலையிலிருந்து பெண்கள் கொலையை மட்டும் வேறுபடுத்த வேண்டியதன் தேவையை கேள்விக்குட்படுத்துபவர்களும் உண்டு.  மாற்றுக் கருத்துடையோர் நடைபெறும் கொலைகளில் 80% க்கும் மேற்பட்டவர்கள் ஆண்கள் என்றும் மிகக் குறைந்த அளவிலுள்ள பெண்களின் கொலைக்கு முக்கியத்துவம் தர வேண்டுவதன் காரணம் என்ன என்றும் கூறுகின்றனர். வேறு சிலர் பாலினக் கொலை என்ற பொதுவான இருதரப்பையும் உள்ளடக்கிய சொல்லை பரிந்துரைக்கின்றனர். இருப்பினும் பெண்ணியவாதிகள் இக்கருத்துக்களை ஏற்பதில்லை. பெண்கொலை பற்றி விவாதிக்க எழும் மனத்தயக்கமே பொதுச்சொற்களையும் பொதுவான வரையறைகளையும் நாடுவதாக குறை கூறுகின்றனர்.  பெண்கொலைக்கான நோக்கங்கள் கொலைக்கான நோக்கங்களிலிருந்து வேறுபட்டவை. தெரு வன்முறையில் மையப்படாது  வீட்டுக்குள் வன்முறையில் பெண்கொலைக்கான நோக்கம் அமைந்துள்ளது.

## மேற்சான்றுகள்

பகுப்பு:பெண்களுக்கு எதிரான வன்முறை
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
ஜோசப் லெலிவெல்ட்

**ஜோசப் லெலிவெல்ட்**  (*Joseph Lelyveld*, 5 ஏப்ரல் 1937 – 5 சனவரி 2024) என்பவர் நியூயார்க்கில் வாழ்ந்த வரும் ஒரு பத்திரிக்கையாளர் ஆவார். சில நூல்களையும்   எழுதியுள்ளார். இலண்டன், புதுதில்லி, ஹாங்காங், ஜோகன்னர்ஸ்பர்க் ஆகிய நகரங்களில் பத்திரிக்கை  நிருபராகப்  பணியாற்றினார். 
மகாத்மா காந்தி பற்றியும் அவருடைய வாழ்க்கைப் பற்றியும்  ஒரு நூலை எழுதினார். அந்நூலில் சில பகுதிகள் காந்தியின் பாலியல் வாழ்க்கைப் பற்றிய  செய்திகள் இடம்பெற்ற  காரணத்தால் அந்த நூல் மிகுந்த சர்ச்சைக்கு உள்ளானது.  எனவே 2011இல் குஜராத் மாநிலத்தில் அந்நூல் தடை செய்யப்பட்டது.

## கல்வியும் பணியும்
* ஜோசப் லெலிவெல்ட் 1958 ஆம் ஆண்டில் ஆர்வர்டு கல்லூரியில் பயின்று பட்டம் பெற்றார்.
* 1960 ஆம் ஆண்டில்  கொலம்பியா இதழிகைப் பள்ளியில் முதுநிலைப் பட்டம் பெற்றார்.
* 1962 இல் தொடங்கிக் கிட்டத்தட்ட 40 ஆண்டுகள்  டைம்சு இதழில் பணி ஆற்றினார்.
* 1994 முதல் 2001 வரை நியூயார்க் டைம்ஸ் இதழில் செயல் பதிப்பாசிரியராகப்  பணியாற்றினார்.
* கதைகள் அல்லாத படைப்புகளுக்காகப்  புலிட்சர் பரிசு 1986 இல் இவருக்கு வழங்கப்பட்டது.

## எழுதிய நூல்கள்

* "House of Bondage: A South African Black Man Exposes in His Own Pictures and Words the Bitter Life of His Homeland Today" (foreword to book by Ernest Cole). New York: Random House, 1967. LCCN 67-21147
* Move Your Shadow: South Africa, Black and White New York: Crown, 1985.  
* Omaha Blues: A Memory Loop. New York: Farrar, Straus and Giroux, 2005.  . April 6, 2005.
* Great Soul: Mahatma Gandhi and His Struggle With India Alfred A. Knopf, 2011. , . March 29, 2011

## மேற்கோள்கள்
*http://www.nytimes.com/2011/04/01/books/gandhi-biography-by-joseph-lelyveld-roils-india.html?pagewanted=all&_r=0
*http://world.time.com/2011/04/01/gandhi-lelyveld-and-the-great-indian-tamasha/

பகுப்பு:இதழாசிரியர்கள்
பகுப்பு:1937 பிறப்புகள்
பகுப்பு:2024 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
வாக்காளர் அடையாள அட்டை

thumb | வலது | புதிய வகை வாக்காளர் அடையாள அட்டை**வாக்காளர் அடையாள அட்டை** (Voter ID),  இந்தியத் தேர்தல் ஆணையத்தால், 18 வயது எய்திய இந்தியக் குடிமக்களுக்கு வழங்கப்படுவதாகும். தேர்தல்களில் வாக்கு அளிப்பதற்கும், கடவுச் சீட்டு, அலைபேசி இணைப்பு போன்றவைகள் பெறுவதற்கும், *வாக்காளர் அடையாள அட்டை*யை ஒரு அரசு ஆவணமாக பயன்படுத்திக் கொள்ள முடியும்.. 

வாக்காளர் அடையாள அட்டை வைத்திருந்தும், வாக்காளர் பட்டியலில் பெயர் இல்லை எனில் பொதுத் தேர்தல்களில் வாக்களிக்க இயலாது. எனவே வாக்காளர் பட்டியலில் பெயர் உள்ளதா என்பதை தேர்தலுக்கு முன்பே உறுதிப்படுத்திக் கொள்ள வேண்டும். அவ்வாறு வாக்காளர் பட்டியலில் தங்கள் பெயர் இல்லை எனில் வாக்காளர் அடையாள அட்டையுடன், உரிய அரசு அலுவலகத்தில் கோரிக்கை வைக்க வேண்டும்.

## வாக்காளர் அடையாள அட்டை பெற தகுதிகள்
* 18 வயது நிறைவடைந்த அனைத்து இந்திய குடிமக்கள், இந்தியத் தேர்தல் ஆணையம், குறிப்பிட்ட படிவம்-6 மூலம் வாக்காளர் அடையாள அட்டை பெற உள்ளாட்சி நிறுவனங்களிடம் விண்ணப்பிக்க வேண்டும்.

*18 வயதிற்கு மேற்பட்ட மன நோயாளிகள் மற்றும் வாங்கிய கடனைத் தீர்க்க பொருளற்று, திவாலா நிலை (Bankruptcy), அடைந்தவர்கள் வாக்காளர் அடையாள அட்டை பெறத் தகுதியற்றவர்கள்.

இந்தியத் தேர்தல் ஆணையத்தின் இணையதளம் வழியாகச் சென்றும், வாக்காளர் அடையாள அட்டைக்கு விண்ணப்பம் செய்ய இயலும்.

## இதனையும் காண்க
* ஆதார் அடையாள அட்டை
* இந்திய தனித்துவ அடையாள ஆணைய அமைப்பு
* குடும்ப அட்டை

## மேற்கோள்கள்

## வெளி இணைப்புகள்
*வாக்காளர் அட்டையுடன் ஆதார் எண்ணை இணைக்க விண்ணப்பம்: மாநகராட்சி அதிகாரிகள் வழங்கினர் 
*  ஆதார் எண்னையும் வாக்காளர் அடையாள அட்டை எண்னையும் இணைக்க

பகுப்பு:இந்தியத் தேர்தல்கள்
பகுப்பு:இந்திய அரசின் அடையாள ஆவணங்கள்
அலுமினியம் ஒற்றைகுளோரைடு

**அலுமினியம் ஒற்றைக்குளோரைடு** (*Aluminium monochloride*) என்பது AlCl என்ற மூலக்கூறு வாய்பாடு கொண்ட ஒர் உலோக ஆலைடு  ஆகும். அலுமினியம் மோனோகுளோரைடு, குளோரிடோ அலுமினியம் என்ற பெயர்களாலும் இச்சேர்மம் அழைக்கப்படுகிறது. செறிவு மிகுந்த அலுமினியத்தின் உலோகக் கலவையிலிருந்து அலுமினியத்தை உருக்கிப் பிரித்தெடுக்கும் அல்கன் செயல்முறையின் ஒரு படிநிலையில் அலுமினியம் ஒற்றைகுளோரைடு உற்பத்தி செய்யப்படுகிறது. செறிவு மிகுந்த உலோகக் கலவையுடன் அலுமினியம் முக்குளோரைடைக் கலந்து சுமார் 1300°செ வெப்பநிலைக்கு சூடுபடுத்தும்போது அலுமினியம் ஒற்றைகுளோரைடு வாயு கிடைக்கிறது

:2[Al]{உலோகக் கலவை} + AlCl3{வாயு} -> 3AlCl{வாயு}

பின்னர் 900°செ வெப்பநிலைக்கு குளிர்விக்கப்பட்டால் இது விகிதச் சமமற்று அலுமினியம் உருகல் மற்றும் அலுமினியம் முக்குளோரைடாக பிரிகிறது.

இம்மூலக்கூறு விண்மீனிடை ஊடகத்தில் கண்டறியப்பட்டுள்ளது.

## மேலும் காண்க

*அலுமினியம் ஒற்றைபுளோரைடு
*அலுமினியம் ஒற்றைபுரோமைடு
*அலுமினியம் ஓற்றையயோடைடு

## மேற்கோள்கள்


பகுப்பு:அலுமினியம்(I) சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பின்னைப்பெண்ணியம்

**பின்னைப்பெண்ணியம்** (Postfeminism) என்பது, இரண்டாம் அலைப் பெண்ணியத்தில் காணப்பட்ட சில முரண்பாடுகளுக்கும், குறைபாடுகளுக்கும் எதிர்விளைவாகத் தோன்றிய ஒரு வகைப் பெண்ணியக் கோட்பாடு ஆகும். பின்னைப்பெண்ணியம் என்பது சரியாக வரையறுக்கப்படாததுடன், மாறுபட்ட வழிகளில் பயன்படுத்தப்பட்டும் வருகிறது. இச்சொல் பொதுவாக வழக்கில் உள்ள அல்லது முன்னர் வழக்கில் இருந்த பெண்ணியத்தில் இருந்து பின்னர் வந்ததை வேறுபடுத்திக் காட்டுவதற்குப் பயன்படுகிறது.

## வரலாறு
1919ல் சஞ்சிகையொன்றை வெளியிட்ட பெண் இலக்கிய அடிப்படைமாற்றவாதக் குழுவினர், அதன் மூலம், தாங்கள் மக்கள்மீதே ஆர்வம் ஆண்களிலும் பெண்களிலும் அல்ல என்றும் , ஒழுக்க, சமூக, பொருளாதார, அரசியல் தர அளவுகள் எவ்வகையிலும் பால் சார்ந்தவை அல்ல என்றும் கூறினர். அவர்கள் ஆணுக்கு எதிராக அல்லாத, பெண்ணுக்குச் சார்பான நிலைப்பாட்டைக் கொண்டிருந்தனர். இது பின்னைப்பெண்ணிய நிலைப்பாடு என அழைக்கப்பட்டது.

## குறிப்புகள்

பகுப்பு:பெண்ணியம்
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
ஸ்டான்போர்டு மார்சுமலோ சோதனை

**ஸ்டான்போர்டு மார்சுமலோ சோதனை** (Stanford marshmallow experiment) என்பது  மன நிறைவைத் தள்ளிப்போடுதலைப் பற்றி ஸ்டான்போர்டு பல்கலைக்கழகத்தில் நடந்த தொடர் ஆய்வுகளாகும். இதை நடத்தியவர் உளவியலாளர் வால்டர் மிசெல். இவ்வாய்வில் குழந்தை ஒன்றுக்கு அப்பொழுதே ஒரு இனிப்புப் பண்டமும்,  15 நிமிடங்கள் காத்திருந்தால் இரு இனிப்புப் பண்டங்களும் பரிசாகக் கிடைக்கும் என்று இரு வாய்ப்புகள் முன்வைக்கப்படுகின்றன. அக்குழந்தை காத்திருக்கும் 15 நிமிடங்கள் சோதனையாளர் அறையில் இருக்க மாட்டார். மேலும் நடத்தப்பட்ட சோதனைகளில், பரிசுகளுக்காகக் காத்திருந்த குழந்தைகள் வாழ்வின் பல்வேறு காரணிகளை (BMI, கல்வித்திறன்) வைத்து எடைபோட்டதில் சிறந்து விளங்குவதாக ஆய்வாளர்கள் கண்டனர்.

## மேற்கோள்கள்

பகுப்பு:உளவியல் ஆய்வுகள்